OpenLLM-France/wikimedia huggingface dataset:
# Ar peskig ruz

Ar peskig ruz zo titl un danevell verr gant Vefa de Bellaing hag a oa bet embannet e-barzh niverenn 178 ar gelaouenn Al Liamm (Gwengolo - Here 1976).
Kempennet ha kemmet an titl anezhi en Ar peskig aour e oa bet adembannet e 2006 gant Al Liamm e-barzh an dastumad Danevelloù Divyezhek.

## An danevell

Emañ Mari Lagadeg oc'h ober war-dro ar ranndi tra m'emañ he gwaz, Herve Lagadeg (kontour diouzh e vicher), o tistreiñ d'ar gêr war droad. Bet eo Mikaelig, o faotr bihan, o vale war ar maez gant e vaeronez. Sioul eo ar sal ha ne fiñv ket ar peskig aour en e lestrig gwer. Ha paotr al lizheroù da zont da reiñ dezhi ul lizher m'eo skrivet ennañ e teuio unan bennak, Fañch Alaouret e anv, da glask o zouellañ. Hag int o-daou izili eus an aozadur kuzh, ar Spern Gwenn...
# Glas

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Glas zo ur ger brezhonek, kembraek ha gouezelek, hag a denn d'al liv glas, hag a gaver en anvioù tud koulz hag en anvioù-lec'h.

## Anvioù-lec'hioù

* ar Menezioù Glas, anv meur a aradennad venezioù er bed.

### Afrika

* Gourenez ar C'hab Glas, e Senegal
* Kab Glas, ur stad en Afrika

### Broioù keltiek
#### Breizh

* ar Vro C'hlazig
* ar Enez C'hlas, en enezeg Briad
* ar Gilli C'hlas, anv ur skluz-mor hag ur meurbont war ar stêr Aon

#### Kembre

* Bryn Glas, anv meur a lec'h
** Emgann Bryn Glas, darvoud istorel
* Bryn Glascwm, ur menez

#### Bro-Skos

* Eilean Glas, anv meur a enezenn e Skos

#### Iwerzhon

* Glas Naíon, ur gêr e kontelezh Dulenn

## Oberennoù
### Lennegezh

* Paotr e varv glas, anv brezhonekaet ur gontadenn-bobl adskrivet gant Charles Perrault e 1697,
* Ar priñs glas, kontadenn vrezhonek e Kontadennoù ar Bobl, gant Fañch an Uhel,
* An irin glas, dastumad trizek danevell gant Ronan Huon, e 1966,
* Glas evel daoulagad c'hlas na oant ket ma re, romant brezhonek gant Per Denez e 1979,
* Ur sarpant glas e-barzh ar c'hlas, kontadenn gant Évelyne Brisou-Pellen, troet gant Mark Kerrain, skeudennaouet gant Degast', Sav-Heol, 2010

### Liverezh

* Maouez en glas, poltred gant al livour saoz Thomas Gainsborough en XVIII$^{vet}$ kantved.
* Plac'h noazh en glas, livet gant Henri Matisse e 1907.

## Anvioù-tud

* Cyndrwyn Glas, roue brezhon er VI$^{vet}$ kantved,
* Eochaid Faebar Glas, ur roue iwerzhonat mojennel
Ur stumm all eus an anv-tiegezh gouezelek Glass eo.
Un anv-tiegezh skotek, nederlandek hag alamanek izel eo :
* Hans Glas (1890-1969), ijinour alaman ha krouer an embregerezh ijinennoù ha kirri Hans Glas GmbH
* Uschi Glas (g. e 1944), aktourez alaman

## Istor ha politikerezh

* ar Re C'hlas hag a oa a-enep ar Re Wenn e-pad an Dispac'h Gall,
* al Levr Glas, ul levr skrivet gant Kadafi
* ar Re C'hlas, anv strolladoù politikel ekologel liesseurt, hag en o zouez :
** Comhaontas Glas, anv gouezelek Strollad Glas Iwerzhon.
* Glas ("mouezh" e kroateg), berranv an Emglev Keodedel Frankizek, ur strollad kroat.

## Pennadoù kar

* glaz
* Glass
* gwer (disheñvelout)
* green, vert, verde
* bleu, blue, azul
* du, gwenn, melen, ruz
# Glas evel daoulagad c'hlas na oant ket ma re

Glas evel daoulagad c'hlas na oant ket ma re zo titl un danevell hir (kant div bajennad) gant Pêr Denez bet embannet gant Al Liamm e dibenn 1979.

## An danevell

En ur gêr bennak e Breizh, nepell diouzh ar mor, emañ ar c'houblad Madeg o telc'her ur stal-apotikerezh bet prenet gante digant un apotiker kozh aet war e leve, hag int-i en tu all d'o hanter-kant vloaz pe dost. Evite da vezañ chomet divugale ez int liammet an eil ouzh egile c'hoazh gant ar pezh a denn kentoc'h d'un deneridigezh don eget da garantez diroll o yaouankiz. War-lerc'h ugent bloavezh a vuhez voutin digoumoul n'int ket debret mui gant diaoul ar c'hig. Pep hini anezhe en deus kavet, diouzh e du, un tremen-amzer da blediñ gantañ : plijout a ra d'ar wreg liorzhañ ha, dreist-holl, ober war-dro he gwez-roz ; emañ ar gwaz o paouez prenañ ur vag da vont da verdeiñ bewech ma c'hell. A-greiz-holl ez eo torret an eürusted-mañ d'ur Sul noz pa zeu daou archer da gemenn d'ar wreg eo bet kavet diwerniet bag he gwaz er c'hostez, den ebet e-barzh.
Setu m'emañ an danevell o kregiñ da vat, dezrevellet an holl zarvoudoù anezhi gant gwreg an den aet da Anaon. Goude bezañ diskoachet div velionenn c'hlas sec'h e-touez paperioù kozh he gwaz e kav roudoù splann ur vaouez all, Kristina Moenner hec'h anv. Na pegen mennet ha kriz e tiskouezo bezañ ar wreg tromplet da gas he dial divoas betek penn...!

## Troidigezhioù

Troet e oa bet an danevell e saozneg gant Ian J. Press - Blue Like Blue Eyes which Were Not My Own an titl saoz anezhi - hag embannet e oa bet e 1993 gant Mouladurioù Hor Yezh.
# Diwar c'hoarzin

Diwar c'hoarzin... zo un dastumad pennadoù fentus, skrivet e brezhoneg Leon, gant an Tad Medar, hag awenet gant spered katolik ar bloavezhioù 1940.
Embannet e oa bet al levr e 1945, gant Ar Vuhez Kristen, e Rosko, skeudennaouet gant Langleiz ha savet ar rakskrid anezhañ gant Loeiz ar Floc'h.

## Pennadoù al levr

Pemp pennad ha daou-ugent a ya d'ober al levr :
* Mac'harid an dour benniget
* Liza an ti all a zo o vont e koef
* Jaketa Rapronobis n'eo ket kontant...
* Laouig an Drompilh
* Laouig an Drompilh, ar paotr fur, a zo aet da soudard
* Marivon Fri-furch.
* Penaos rei da anaout eur c'helou hall... hep lakaat an dud da “sempla”
* Kaour Skouarngad aet da labourer-porz
* Boutik Satan
* O vont da zimezi eman...
* Korbellet eo bet...
* Job an Tarzeller
* Ar c'hiz eo ! Ar c'hiz eo !
* Izidor ha Katellig
* Eur vaskaradenn am eus gwelet...
* Ostaleri an Ti-kakous
* Eun Tad Kapusin e foar Landi...
* Friko vo... Friko zo... Friko zo bet...
* O kafea oun bet e ti Chan Strouilhenn
* Lein-Peurzorn a zo...
* Eun Aotrou hag eun Itron...
* O, me 'm eus bet plijadur !
* Foar Lesneven a oa...
* Jakez, paotr an oferenn-vintin
* E gwenn edo, da zeiz hec'h eured...
* Boutaouer-ler Sant Jozef
* Ribotadenn Yann Paotr-ar-gêr
* Mouzet da zeiz ar friko...
* Seza n'he deus ket bet he Fask
* Eur c'havell goullo
* Seza Kouignplat hag he zorch-skudellou
* Skol katekiz e ti Seza Kouignplat
* N'o doa mab nemetan...
* Pask an daou grener...
* Eun ti a relijion eo va zi-me...
* E pelec'h 'ta eman e benn gantan ?
* Penaos e voe digoefet ha didoket Janedig Pilgozig
* Laouig Frisivi
* Ar vamm-bapaig hag ar misioner koz...
* Me... me ne gredan menet ar pez a blij d'in...
* O vont d'ar gouent eman
* Marianna Kouignamann a zo bet en otroumobil
* “Ar verc'h” he deus graet he fask kenta
* Chob Pistrakou
* Oc'h ober e bask e vez
# Sizhun ar Breur Arturo

Sizhun ar Breur Arturo zo un danevell hir bet savet gant Youenn Drezen hag embannet e-barzh niverenn 14 ar gelaouenn Al Liamm (Mae-Gouere 1949) da gentañ.
Dindan stumm ul levrig c'hwec'h pajenn ha pevar-ugent ennañ e oa bet embannet gant Al Liamm e 1971, en dastumad Studi ha dudi. Adembannet e oa bet e miz Genver 1990 gant Al Liamm c'hoazh hag e miz Gwengolo 2011 gant An Alarc'h embannadurioù.
Kontañ a ra ar skrivagner penaos e vo kemmet red buhez Kaourintin an Helgouarc'h (Breur Arturo e anv relijion) da-heul e gejadenn gant Palmira Manso y de la Torre en iliz ar gouent m'emañ an danvez lean war e studi.

## Liammoù diavaez

* (br) Pennad barn war "Al lenn e brezhoneg"
# Hervelina Geraouell

Hervelina Geraouell zo ur romant brezhonek (kant c'hwezek pajenn ha pevar-ugent ennañ) savet gant Abeozen e 1942, embannet e 1943 gant Skridoù Breizh.
Adembannet e oa bet e 1988 gant Mouladurioù Hor Yezh.
Kontañ a ra buhez ur plac'h yaouank eus Bro-Leon, studierez e Roazhon.
# Pirc'hirin Kala-Goañv

Pirc'hirin Kala-Goañv zo titl un danevell gant Fañch Elies Abeozen bet embannet e niverenn 12-13 Genver-Ebrel 1949 ar gelaouenn Al Liamm.
Un dastumad a ugent danevell ez eo ivez, embannet gant Al Liamm e 1969 (hag adembannet e miz Ebrel 1986 ha miz Genver 2000), rannet etre div lodenn :

## An danevelloù
### I

* Pirc'hirin kala-goañv,
* Rom an Aotrou Person,
* Marianna Fri Ruz,
* Julianig an Trebez,
* Reder-foarioù,
* Marvet ouzh ar stern,
* Skraper,
* Ar gousper,
* Avel d' ar baotred,
* Merc'hig an Aelez,
* Ar breur bihan,
* Dao d' an Ankou,
* Tumporell an Ankou,
* Grit diouzh ma laran,
* Un danvez-den,
* Tonton Saig,
* Ar bastard

### II

* Kondle ar Flamm,
* Erôs hag an Ankou,
* Nedeleg Kêr-Iz.

## Troidigezh

Troet eo bet al levr e galleg gant Mikael Madeg hag embannet dindan an titl Le pèlerin de la Toussaint e miz Here 2011 gant An Alarc'h Embannadurioù.
# Taal (menez-tan)

An Taal zo ur menez-tan bev er Filipinez e su enez Luzon, war-dro tri-ugent kilometrad er su da Manila, 400 metrad eo e uhelder. Pemzek kilometrad eo e ledander hag ugent kilometrad e hirder. Ur c’haldeira bras eo, enni al lenn Taal. Abalamour d’e zislonkadennoù tarzh niverus a zegas koumoul tan ha tsunamioù eo an Taal ar menez-tan a lazh an niver vrasañ a dud er Filipinez.

## Lenn Taal

Lenn Taal a zo dezhi ur gorread a 267 km2. Trede lenn vrasañ ar vro eo, 160 metrad donder d'ar muiañ, lec’hiet tri metrad a-us live ar mor. Redek a ra e zour da vae Balayan, e mor Su Sina, dre ar stêr Pansipit.
Meur a enezenn a zo e lenn Taal. Emañ an hini vrasañ anezho, Volcano Island, e kreiz norzh al lenn, e lec'h ma dislonk ar menez-tan. Kurunet eo Volcano Island gant ur c'haldeira tri c'hilometr diametr, ennañ ivez ul lenn krater. Neuze eo lenn krater Volcano Island lenn vrasañ war un enezenn en ul lenn war un enezenn er bed, hag ar pikernenn volkanek, anvet Vulcan Point, lec'hiet e lenn krater Volcano Island, zo an enezenn vrasañ en ul lenn war un enezenn en ul lenn war un enezenn er bed.

## Daveoù

* ↑ (en) The Taal volcano in the Phiippines. vulcane.net.
* ↑ (en) Largest island in a lake on an island in a lake on an island.
# Gwechall-goz e oa...

Gwechall-goz e oa... zo ul levrad marvailhou dastumet gant G. Milin (Gabriel Milin) hag embannet gant Buhez Breiz, e miz Meurzh 1924, e Kemper, 29 bloaz goude marv an oberour.
Skrivet eo e KLT.
War ar golo e lenner e veze kavet da brenañ E ti Ad. Le Goaziou, Leorier 7, streat Sant-Frañsez.

## Danvez al levr

Ennañ e lenner:
* Ur seurt rakskrid diwar-benn buhez Gabriel Milin (pajennoù V,VI,VII),
* Map roue an Hiberni (pajennoù 3-37),
* Ar pesketaer bihan (41-56),
* Al leorig burzhudus (59-82),
* Ar pevar zroad bioc'h (83-94).

## Adembannadur

Adembannet eo bet kontadennoù al levr en un dastumad tevoc'h, anvet Marvailhoù Bro-Leon, gant Hor Yezh e 1999.

## Iskis

E-barzh al levr,
* e Map roue an Hiberni, nemet stummoù gant -oc'h, evit merkañ eil gour lies an amzer-da-zont
* er re all, nemet stummoù gant -ot, evit ar memes verboù.
* Sellet er Wikimammenn : Gwechall-goz e oa....
# Alanig an Tri Roue

Alanig an Tri Roue zo ur romant (kant seizh pajenn ha daou-ugent ennañ) skrivet e brezhoneg eeun gant Roparz Hemon evit ar vugale. Embannet e oa bet gant Skridoù Breizh e 1950.

## Adembannadurioù

Adembannet e oa bet al levr e 1992 gant Mouladurioù Hor Yezh.

## Ar romant

Alanig, ur paotrig a seizh vloaz, a zo kouezhet klañv just a-raok deiz an Nedeleg ha ret eo dezhañ chom e-barzh e wele. Dre e hunvreoù ez a da-heul Tri Roue ar c'hraou Nedeleg oc'h advevañ darvoudoù 'zo eus an Istor Santel.

## Ar pennadoù

Setu ar pevarzek pennad :
* Ar c'hraou Nedeleg
* Tintin Fina
* Oferenn an Hanternoz
* An Tri Roue
* Lazhadeg an Inosantezed
* Pesk Jonaz
* Arc'h Noe (gant Istor gwir ar c'had hag ar vaot)
* Sorserez Endor
* Mogerioù Jeric'ho
* An daouzek profed bihan (gant Istor ar briñsez sukr)
* Foz al Leoned
* Palez Ester (gant Istor ar Priñs Zoroab ha Zelmira goant)
* Tour Babel
* Paradoz an douar

## Troidigezh

Troet eo bet al levr e kembraeg gant Zonia Bowen, hag embannet dindan an titl Alan a'r tri brenin (1984).
# An aotrou Bimbochet e Breiz

An aotrou Bimbochet e Breiz zo ur romant brezhonek gant Roparz Hemon, embannet e miz Eost 1927 e Brest.
Kentañ romant Roparz Hemon ez eo ; kroget e oa bet an embannadur anezhañ er gelaouenn Gwalarn er bloavezh 1925, dindan stumm un heuliad.

## Ar rannbennadoù

Ma ne gonter ket ar C'hentskrid d'an eil mouladur ez eo rannet doare 1942 etre pevarzek rannbennad :
* An Aotrou BIMBOCHET e BREIZH,
* MARC'HEKADENN BIMBOCHOMAROS,
* Dihun Bimbochomaros,
* Adaqi,
* Leñverezed Koad an Noz,
* Ar Maen-Aberz,
* Merc'h Gerlabanos dianket,
* An tec'h war-du ar mor,
* Boueterien al Loar,
* Gweledigezh an teir Enezenn,
* Poblad ouez an Douristiked,
* Harzoù ar vro villiget,
* Kimiad,
* DOUE D'E BARDONO.

## Istor An aotrou Bimbochet e Breiz

Emaomp er bloavezh 2125, Breizh a zo ur vro dieub. Degemeret eo an aotrou Bimbochet, kelenner e Skol-veur Rouan (Bro-C'hall), gant ar vreizhadez Donalda Kerlaban hag he zad : dont a ra ar Gall da Vrest d'ober ur brezegenn, « Eun Damskeud eus Istor Bro-C'hall betek bloavezhioù kentañ an XXII-vet kantved. » an danvez anezhi. An den a zo bamet o welet penaos e c'haller bevañ hep ar spered gall.

## Levrlennadur

* An Aotrou Bimbochet e Breiz, Lodenn 4 Levraoueg Gwalarn, Roparz Hemon, Brest, embannadur Gwalarn Moulerez (102 pajenn), 11 a viz Eost 1927
* An Aotrou BIMBOCHET e BREIZH, Brest, Skridoù Breizh (128 pajenn), 1942
* An Aotrou Bimbochet e Breizh, Lesneven, adembannadur gant Hor Yezh, 1añ a viz Gouere 1990

## Liammoù diavaez

Google Books

## Notennoù ha daveennoù

* ↑ "Lec'hienn ar BNF "
* ↑ "Celtic Culture: Aberdeen breviary-celticism gant John T. Koch "
* ↑ "Celtic Culture: Aberdeen breviary-celticism gant John T. Koch "
# An Ti a Drizek Siminal

An Ti a Drizek Siminal zo ur romant polis gant Roparz Hemon, savet e brezhoneg eeun hag embannet gant Al Liamm e 1956.

## Ar romant

D'an dri a viz Gwengolo ec'h arru e Kameled Youenn Jigouzo, kazetenner diouzh e vicher en Oriant, da ziskuizhañ e-pad ur pemzektez. Ha kenkent ha staliet er gambr en deus feurmet ec'h arvest, a-bell, ouzh ur muntr... e-barzh ur c'hevrinus a di, hanter ziskaret ha trizek siminal warnañ. Gallout a ra kregiñ an enklask.

## Adembannadurioù

Adembannet e oa bet al levr e 1998 gant Embannadurioù Hor Yezh hag e 2010 gant An Alarc'h Embannadurioù.

## Levrlennadur

* Jean Cormerais, Comptes-rendus, Roparzh Hemon, An Ti a Drizek Siminal, Annales de Bretagne et des Pays de l'Ouest, 1957, Levrenn 64-4, p. 517.
* Florent Grouin, Deiziataer sevenadurel an Hañv 2023 : Levr An Ti a Drizek Siminal, Brezhoweb, 2 a viz Gouere 2023
# Ar Pesk Aour

Ar Pesk Aour zo ur romant troet e brezhoneg gant Roparz Hemon diwar an oberenn c'hallek savet gant Paol Feval e 1863.
Kant tri-ugent pajenn hag un nebeud skeudennoù gant ar Breizhad Robert Micheau-Vernez ennañ e oa deuet er-maez al levr e 1942, embannet gant Ti-Moulerezh Kreiz Roazhon.
Un doare divyezhek (brezhoneg-galleg) a zo bet embannet gant André Soubigou Impression d'Arts (ASIA) e 2011, bet adlennet an destenn vrezhonek gant Pierrette Kermoal.

## Notennoù ha daveennoù

* ↑ Titl un danevell, savet e 1976 gant Vefa de Bellaing, ez eo ivez : bet kemmet hec'h anv orin (Ar peskig ruz) pa voe adembannet e 2006 gant Al Liamm.
# Gaovan hag an Den Gwer

Gaovan hag an Den Gwer zo ur romant berr a-walc'h (78 pajenn) gant Roparz Hemon, azasaet e brezhoneg eeun diwar an istor saoznek Sir Gawain and the Green Knight hag embannet gant Embannadurioù Douar ar Yaouankiz (Al Liamm) e 1949 evit ar wech kentañ.

## Adembannadurioù

Adembannet e oa bet al levr e 1988 gant An Here, skeudennoù gant Tudual Huon ennañ.

## Ar romant

Banvez bras a zo e Kamelod, kastell ar Roue Arzhur, da Zeiz Kentañ ar Bloaz, pa zegouezh ur ramz war e varc'h, ken gwer o-daou hag an holl draoù douget gant an den-mañ. Gaovan e-unan, niz ar roue, a yelo da dennañ ar blouzenn diwar skoaz an Den Gwer.

## Notennoù

* ↑ Roparz Hemon (1949) : Gaovan hag an den gwer, An Here, 1988 (ISBN 978-2-86843-052-6)
# Ho kervel a rin en noz ha marvailhoù all

Ho kervel a rin en noz ha marvailhoù all zo titl ul levr bet embannet gant Al Liamm e 1970, ennañ pemp danevell ha tregont savet e brezhoneg eeun gant Roparz Hemon (1900-1978).
Evel m'hen displege Hemon er Raklavar e c'hell Yann Lenner kavout danevelloù bet skrivet gant ar skrivagner abaoe ma oa deuet e-maez Kleier Eured (e 1943). Darn anezhe a oa bet embannet e-barzh er c'helaouennoù Arvor hag Ar Bed Keltiek kent.

## Adembannadur

Adembannet e oa bet al levr e 1979 gant an hevelep ti-embann.

## An danevelloù

* Ho kervel a rin en noz, un istor tasmant a c'hoarvez e Konk-Leon.
* Ar mell binniget,
* Ar saveteer,
* Ar bizaoued,
* Ul lizher giz nevez,
* Plad-nij Marijan, un istor skiant-faltazi a c'hoarvez en ardremez Plabenneg.
* An amprevan na c'halled ket lazhañ,
* Ar marc'hig du,
* Ar mouezhioù burzhudus,
* Un endervezh hir,
* Pladoù-saladenn,
* Ar voest du,
* Ar vaouez re fall da vont d'an ifern,
* Tamm ar paour,
* Ar c'harr-nezañ,
* Un tamm lien du,
* Ur gentel da vamm-gozh,
* Al lizher,
* Kambr ar rideozioù ruz,
* Franken,
* Sac'h an Tad Nedeleg,
* An arnodenn,
* An tri spes,
* Ar c'hi bihan,
* Luduenn,
* Al laer,
* Ar pemp prezeger,
* An div glañvdiourez,
* Ar Vamm Nedeleg,
* Tartez an ognon,
* An irvinenn argollus,
* Ar bajenn 100,
* Peoc'h ar Sul,
* An daou dagnouz,
* Tonton Ernest an huñvreer.
# Kleier Eured

Kleier Eured a zo un dastumad unnek danevell, savet er yezh unvan gant Roparz Hemon, hag a oa bet embannet en niverenn 72 eus ar gelaouenn lennegel Gwalarn e miz Du 1934. Nav fajenn ha tri-ugent a ya d'ober an oberenn.

## Adembannadur

Adembannet e voe al levr gant Skridoù Breizh e 1943.

## An danevelloù

* Kaourintina,
* Eur Bec'herez,
* Sav-Heol,
* Rouanez e Galon,
* Ar C'hedourien,
* Ar Weladenn,
* Tad-Koz,
* An Toueller,
* An Ti Gwasoc'h eget Goullo (embannet kent en niverenn 21, Nevez-Amzer 1930),
* Gwarizi (embannet kent en niverenn 10, Hañv 1927),
* Erc'h.
# Marvailhou an Oaled (Marvailhou Grimm)

Marvailhou an Oaled (Marvailhou Grimm) zo titl ul levrig hag a yae d'ober an niverenn 61 eus ar gelaouenn Gwalarn, bet embannet e miz Kerzu 1933.
War ar golo anezhañ e lenner ar meneg "Lodenn Genta".
Ennañ e kaver nav eus kontadennoù Grimm, anezho kontadennoù alamanek dastumet gant ar vreudeur Jacob ha Wilhelm Grimm, en XIX$^{vet}$ kantved, hag embannet e Berlin adalek 1812. Kinder- und Hausmärchen e oa an titl orin.
Gant Roparz Hemon int bet troet e brezhoneg.

## Kontadennoù al levr

* Labous-ar-C'hoad
* Ar stered arc'hant (Die Sterntaler), diwar eil embannadur an dastumad alamanek, e 1819
* An hailhevoded
* Ar pevar soner (Die Bremer Stadtmusikanten, diwar embannadur 1819)
* An arz hag al laouenanig (Der Zaunkönig und der Bär)
* Ar c'houerig hag an diaoul (Der Bauer und der Teufel), diwar pempet embannadur an dastumad alamanek, e 1843
* Ar beorien hag ar binvidien
* Rozenn-Wenn ha Rozenn-Ruz (Schneeweißchen und Rosenrot)
* Rozenn-Spern
# Mari Vorgan

Mari Vorgan zo ur romant brezhonek gant Roparz Hemon embannet e 1962.

## Istor

E 1947-1948 e oa bet skrivet gantañ, en Iwerzhon, met n'eo nemet e 1962 e oa bet embannet gant Al Liamm, kent bezañ adembannet gant an hevelep ti-embann e miz Here 1975.
Ur romant leun a faltazi eo, diwar-benn un deizlevr bet adkavet dre zegouezh. Pevar daneveller zo er romant : Roparzh Hemon e-unan (moarvat), ur mezeg, ofiser ar yalc'h ur vag ma oa ar mezeg hag ur vorganez, Levenez hec'h anv.
Eus Brest betek Brazil en ur dremen dre Naoned, Bourc'h-Baz, Vigo hag ar C'hab Glas ez eer a-hed danevell ar mezeg a zo o kas ur c'hlask diziwezh.
N'eo ket sklaer avat pegoulz eo c'hoarvezet ar pezh a zo skrivet en deizlevr. N'eus nemet e fin al levr e lenner ur bloavezh ne c'hell ket bezañ hini an darvoudoù a zo meneget a-hend-all (rak e-leizh a alc'hwezioù zo el levr evit lakaat da gompren e vije c'hoarvezet ar pezh a zo un drama etre an XVII$^{vet}$ kantved hag an XIX$^{vet}$ kantved) : 1947-1948 eo bloavezhioù fin al levr da lavaret eo dres ar prantad ma oa degouezhet R. Hemon en Iwerzhon. Hervez Pierrette Kermoal e talvezfe ar fed emañ an deizlevr-se en ur voest dir kement ha nec'hamant R. Hemon d'ar c'houlz-se e-keñver dazont hêrezh Gwalarn : ha kavet e vo gant unan bennak ? Ha kavet e vo lennerien da hêrezh Gwalarn ?

## 2016

Meneget ez eus tammoù eus Mari Vorgan en ur romant gant Goulc'han Kervella, Mari-Vorgan ar Glandour, a oa da vezañ embannet gant TES hag a zo bet nac'het gant ar Rektoriezh. E fin ar gont, embannet eo bet gant Al Liamm en eil trimiziad 2016 (ISBN 978-2-7368-0113-7).

## Troidigezhioù

Div droidigezh anezhañ a oa bet savet.
* (fr) La Marie-Morgane, kaset da benn gant Alan E. ar Berr, Goulven Pennaod ha Gwion Steven evit an ti-embann Gallimard ha deuet er-maez en dastumad Les Presses d'aujourdhui e miz Mezheven 1981.
* (cy) Morforwyn, gant ar yezhoniourez Rita Morgan Williams, bet embannet e miz Genver 1995.
Un droidigezh zo da vezañ embannet e galizeg.

## Notennoù

* ↑ Liorzh al Lennegezh, Aber, 2006, p. 13 peurgetket.
* ↑ Pennad e Ouest-France ar Gwener 5 a viz C'hwevrer 2016.
# An irin glas

An irin glas zo titl ul levr a zaou c'hant div bajennad bet embannet gant Al Liamm e 1966, ennañ trizek danevell savet gant Ronan Huon (1922-2003) etre 1950 ha 1965.

## Advoulladurioù

Advoullet e oa bet e 1971, gant Al Liamm bepred.

## An danevelloù

* En tren, (Brest, 1954) ; Al Liamm, niverenn 49, Meurzh-Ebrel 1955
* Un devezh glav, (Kemper, miz Du 1950) ; Al Liamm, niverenn 18, Genver-C'hwevrer 1950
* Ur bann-heol, (Sant-Mark, Gwengolo 1956) ; Al Liamm, niverenn 59, Du-Kerzu 1956
* Dibenn an deiz, (Sant-Mark, d'ar 24 a viz Genver 1957)
* Ar gwez avaloù, (Sant-Mark, 23-27 a viz C'hwevrer 1959) ; Al Liamm, niverenn 74, Mae-Mezheven 1959
* Ar gwennili-mor, (Sant-Mark d'an 18 a viz Gwengolo 1959) ; Al Liamm, niverenn 77, Du-Kerzu 1959
* Ar pok, (Sant-Mark d'ar 27 a viz Genver 1963)
* Sioulder an noz, (Sant-Mark 22.8.60 - 23.9.65)
* Ur vaouez vihan gwenn he blev, (Sant-Mark, 22 a viz Meurzh, 12 a viz Gwengolo 1962)
* An div c'hoar, (Sant-Mark d'an 21 a viz Here 1965)
* Ar vuhez, (Sant-Mark, 16 a viz Meurzh 1965)
* Kanenn d'al Levenez, (Sant-Mark d'an 28 a viz Kerzu 1963)
* Er c'hoad, (Sant-Mark, Gwengolo 1964).
# Kened (kelaouenn)

Kened a zo ur gelaouenn vrezhonek lennegel savet e deroù 1946 gant Pêr Denez hag Arzel Even. Skrivet e oa gant ar skrivadur peurunvan. Div niverenn a zeuas er-maez, ha kendeuziñ a reas gant ar gelaouenn Tír na nÓg e diwezh ar bloaz-se.
# Yann-Baol Iañ

Yann-Baol Iañ Pab an Iliz katolik roman :
| Yann-Baol Iañ ||
| Humilitas ("uvelded") ||
| Ganedigezh | 17 a viz Eost 1912 Canale d'Agordo, Italia |
| Dilennet da bab | 26 a viz Eost 1978 (65 bloaz) |
| Tronidigezh | 3 a viz Gwengolo 1978 |
| Dibenn e baboni | 28 a viz Gwengolo 1978 (65 bloaz) Vatikan |
| En e raok | Paol VI |
| War e lerc'h | Yann-Baol II |
| Roll ar bibien : kronologiezh · hervez al lizherenneg ||
| kemmañ |
Yann-Baol Iañ (Latin: Ioannes Paulus PP. I, Italianeg: Giovanni Paolo I), ganet Albino Luciani d'ar 17 a viz Here 1912 e Canale d'Agordo, ha marvet d'an 28 a viz Gwengolo 1978 e Roma, a zo bet pab etre ar 26 a viz Eost 1978 betek e varv 33 deiz war-lerc'h. Ar mare ren berañ en istor ar bibien eo. Yann-Baol Iañ a zo ar pab kentañ bet ganet en XX$^{vet}$ kantved.
| En e raok Paol VI | Yann-Baol I Pab | War e lerc'h Yann-Baol II |